Ασορτί με την κακή πορεία της φέτος ήταν το φινάλε της ΑΕΚ στο πρωτάθλημα.



Εγκλωβισμένη στην τακτική της αποφασισμένης ΑΕΛ, η «Ένωση» ηττήθηκε 1-0 στο ΟΑΚΑ και αποδοκιμάστηκε δίκαια από το κοινό της.



Μια γκέλα του Τσιντώτα (που μετατράπηκε σε γκολ του Μπράλιτς στο 28’) και ο εξαιρετικός Κρίστινσον (που σταμάτησε κάθε κίνδυνο για την εστία του) ήταν αρκετές για τους «βυσσινί», ώστε να πανηγυρίσουν ένα τεράστιο διπλό που σφράγισε την παραμονή τους στη Σούπερ Λίγκα.



Πώς έπαιξε



Επιστροφή στο 3-5-2 και rotation σε αρκετές θέσεις της ενδεκάδας αποφάσισε ο Μανόλο Χιμένεθ. Ενόψει και της ρεβάνς Κυπέλλου με τη Λαμία (και πέρα από τις αναγκαστικές απουσίες των Λιβάγια, Μπακασέτα, Τσιγκρίνσκι) ο Ανδαλουσιανός άφησε εκτός αρχικού σχήματος τους Μπακάκη, Σιμόες και Χουλτ). Ξεκινώντας λοιπόν αυτή τη φορά τον φορμαρισμένο Μπογέ, η διάταξη της «Ένωσης» διαμορφώθηκε ως εξής στον αγωνιστικό χώρο:







Το ματς



Με όρεξη -αλλά όχι και επίγνωση των δυσκολιών που θα έβρισκε μπροστά της- μπήκε στο παιχνίδι η ΑΕΚ. Απέναντι σε έναν αντίπαλο που καιγόταν για βαθμούς και δεν δίστασε να ταμπουρωθεί από νωρίς, οι «κιτρινόμαυροι» έδειξαν να εγκλωβίζονται στην αμυντική τακτική του. Παρόλο λοιπόν που κυκλοφορούσαν ικανοποιητικά την μπάλα, δεν έβρισκαν διαδρόμους στο τείχος. Και πέρα από μια ωραία ενέργεια του Πόνσε και ένα συρτό σουτ του Κλωναρίδη, δυσκολεύονταν ν’ απειλήσουν την εστία του Κρίστινσον.



Κάπως έτσι, η ΑΕΛ πήγε το ματς όπως ήθελε. Εκμεταλλευόταν το ότι η ομάδα του Χιμένεθ κατέφευγε σε ατομικές προσπάθειες (κυρίως από Πόνσε-Μπογέ). Και στην πρώτη φορά που μπήκε στην περιοχή (ούτε καν σε ροή αγώνα, αλλά από στημένη φάση) βρήκε… πορτοφόλι. Γιατί η αδράνεια του Άλεφ (που έχασε τον αντίπαλό του) και η γκέλα του Τσιντώτα (που έχασε την μπάλα κάτω από τα χέρια του) αποδείχθηκαν μοιραίες. Και μια φαινομενικά ακίνδυνη προβολή του Μπράλιτς μετατράπηκε στο γκολ που στρίμωξε την «Ένωση».







Βλέποντας λοιπόν ότι δεν είχε νόημα ν’ αντιμετωπίζει με τρία στόπερ μια ομάδα που έχει κλειστεί, ο Χιμένεθ αναπροσάρμοσε τα πλάνα του στην ανάπαυλα. Έβαλε τον Χουλτ αντί του Τσόσιτς και το γύρισε σε 4-4-2. Και άμεσα η εικόνα βελτιώθηκε. Διότι η ΑΕΚ δεν πετούσε φωτιές, αλλά άρχισε να φτιάχνει τουλάχιστον φάσεις. Και αν ο Κρίστινσον δεν δήλωνε παντού παρών (σε κοντινή προβολή του Πόνσε, μακρινό σουτ του Μπογέ και εκτέλεση φάουλ του ίδιου) θα μπορούσε να έχει ισοφαρίσει.



Όσο δεν συνέβαινε όμως κάτι τέτοιο, τόσο η ΑΕΛ το πίστευε περισσότερο. Κι όσο οι κινήσεις του Χιμένεθ (με Μπακάκη αντί Κλωναρίδη και Αλμπάνη αντί Άλεφ) δεν έπιαναν τόπο, τόσο η ΑΕΚ αγχωνόταν περισσότερο. Κάπως έτσι οι «κιτρινόμαυροι» άρχισαν να καταφεύγουν σε σέντρες. Οι πολλές στημένες φάσεις τους (με εξαίρεση μια επικίνδυνη κεφαλιά του Σβάρνα) πέρασαν ανεκμετάλλευτες. Και η ηρωική αμυντική προσπάθεια της ΑΕΛ ως το τέλος επιβραβεύτηκε με τη νίκη που σφράγισε και του χρόνου την παρουσία της στα «σαλόνια».







Δείτε πώς παρακολουθήσατε σε real time την εξέλιξη του β’ ημιχρόνου από το control room του sport-fm.gr





Οι συνθέσεις των ομάδων

Τσιντώτας, Σβάρνας, Οικονόμου, Τσόσιτς (46’ Χουλτ), Γκάλο, Άλεφ (71’ Αλμπάνης), Κρίστισιτς, Μάνταλος, Κλωναρίδης (59’ λ.τ. Μπακάκης), Μπογέ, ΠόνσεΜπάρκας, Λόπες, Γιαννούτσος, ΣιμόεςΚρίστινσον, Μόρας, Ζίζιτς, Μπράλιτς, Καρανίκας, Ζίβκοβιτς, Μπάλλας (72’ Ακόστα), Σεσέροβιτς, Γιακιμόφσκι (75’ Γκόλιας), Σικάβκα (90’+5’ Σικάβκα), ΝούνιτςΤαλέσκι, Κούνιτς, Νούσιος, ΜπάμηςΖαχαριάδης (Μακεδονίας)Ευθυμιάδης (Πιερίας), Σπυρόπουλος (Ανατ. Αττικής)ΟΑΚΑ ON DEMAND: Όλα τα ρεπορτάζ στο επίσημο κανάλι του ΣΠΟΡ FM στο youtube